b'\n_START_ARTICLE_\nTapoca\n_START_PARAGRAPH_\nTapoca (ma\xc4\x91. Kistapolca) je pograni\xc4\x8dno selo u ju\xc5\xbenoj Ma\xc4\x91arskoj._NEWLINE_Zauzima povr\xc5\xa1inu od 3,57 km \xc4\x8detvornih.\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se u Baranji, na 45\xc2\xb0 49\' 19" sjeverne zemljopisne \xc5\xa1irine i 18\xc2\xb0 23\' 5" isto\xc4\x8dne zemljopisne du\xc5\xbeine, nedaleko (5 km) od granice sa Republikom Hrvatskom. Selo se pru\xc5\xbea u smjeru sjeverozapad-jugoistok. Prema jugoistoku se Tapoca nastavlja u selo Brime._NEWLINE_Na\xc4\x87fa je 100 m zapadno, Ar\xc5\xa1anjac je 3 km sjeverozapadno, Ar\xc5\xa1anj je 1,5 km sjeverno, \xc5\xa1umski predjel Sz\xc3\xa1rsomly\xc3\xb3 je 2,5 km sjeverozapadno, Pi\xc5\xa1pek je 3,5 km jugoisto\xc4\x8dno, Mad\xc5\xbearboja je 100 m jugoisto\xc4\x8dno, Ka\xc5\xa1ad je 3,5 km ju\xc5\xbeno-jugoisto\xc4\x8dno, Oldince su 2,5 km jugozapadno, a Rastince su 2,5 km zapadno-jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0iklo\xc5\xa1koj mikroregiji u Baranjskoj \xc5\xbeupaniji. Po\xc5\xa1tanski broj je 7823.\n_START_SECTION_\nPovijest\n_START_PARAGRAPH_\nIme ovog sela dolazi od slavenske rije\xc4\x8di "toplica". Najstariji zapis o ovom selu je iz 1294., a zabilje\xc5\xbeeno je u obliku Topolcha. isto ime mu je njegov prvi certificirani referentni u 1294 na podru\xc4\x8dju naselja._NEWLINE_Na mjestu izvora je na\xc4\x91ena starinska keramika, no nije se uspjelo ustvrditi kad je to\xc4\x8dno nastalo ovo naselje, gdje su se kasnije doselili Nijemci._NEWLINE_Izvori su zabilje\xc5\xbeili da je 1799. Tapoca pripadala gospodaru iz obitelji Batthy\xc3\xa1ny te da su stanovnici bili katolici i kalvinisti._NEWLINE_Tapo\xc4\x8dku kapelu je sagradio na brda\xc5\xa1cu 1783. godine grof Per\xc3\xa9nyi Borb\xc3\xa1la iz obitelji Batthy\xc3\xa1ny. Brdo zovu "Turskim brdom". Jedan je crkvenjak zapisao da nije poznat koliko boraca le\xc5\xbei u velikoj grobnici u podno\xc5\xbeju brda, a grobnica je podignuta zbog junaka palih u har\xc5\xa1anjskoj bitci 1687.\n_START_SECTION_\nPromet\n_START_PARAGRAPH_\nKroz Tapocu prolazi \xc5\xbeeljezni\xc4\x8dka prometnica Viljan \xe2\x80\x93 Mad\xc5\xbearboja koja se nastavlja u Republiku Hrvatsku, prema Belom Manastiru i Osijeku. Najbli\xc5\xbee \xc5\xbeeljezni\xc4\x8dke postaje su 100 m prema jugoistoku, u Mad\xc5\xbearboji te 500 m sjeveroisto\xc4\x8dno, na kri\xc5\xbeanju pruge koja vodi prema Viljanu i Bar\xc4\x8di._NEWLINE_Iz Tapoce se nastavlja u Breme \xc5\xbeeljezni\xc4\x8dka pruga koja je nekad spajala Harkanj i Beli Manastir u RH. Odvojak ide sa pruge Bar\xc4\x8da \xe2\x80\x93 Viljan.\n_START_SECTION_\nStanovni\xc5\xa1tvo\n_START_PARAGRAPH_\nTapoca ima 221 stanovnika (2001.). Ma\xc4\x91ari su ve\xc4\x87ina. Roma je 2,3%, Hrvata je 1,4% te ostali. Rimokatolika je blizu 60%, kalvinista je preko 23%, a nepoznata je vjera za desetinu stanovnika.'